CELEX: 32020R1228
Language: sl
Date: 2019-11-29 00:00:00
Title: Izvedbena uredba Komisije (EU) 2020/1228 z dne 29. novembra 2019 o določitvi izvedbenih tehničnih standardov glede oblike vloge za registracijo repozitorija listinjenj ali za razširitev obsega registracije repozitorija sklenjenih poslov v skladu z Uredbo (EU) 2017/2402 Evropskega parlamenta in Sveta (Besedilo velja za EGP)

3.9.2020   
               
               
                  SL
               
               
                  Uradni list Evropske unije
               
               
                  L 289/330
               
            
         IZVEDBENA UREDBA KOMISIJE (EU) 2020/1228
         z dne 29. novembra 2019
         o določitvi izvedbenih tehničnih standardov glede oblike vloge za registracijo repozitorija listinjenj ali za razširitev obsega registracije repozitorija sklenjenih poslov v skladu z Uredbo (EU) 2017/2402 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/2402 Evropskega parlamenta in Sveta z dne 12. decembra 2017 o določitvi splošnega okvira za listinjenje in o vzpostavitvi posebnega okvira za enostavno, pregledno in standardizirano listinjenje (1) ter zlasti člena 10(8) Uredbe,
         ob upoštevanju naslednjega:
         
                     (1)
                  
                  
                     Enotna oblika vlog, vloženih pri Evropskem organu za vrednostne papirje in trge (ESMA) za registracijo repozitorija listinjenj ali za razširitev obsega registracije repozitorija sklenjenih poslov, bi morala zagotoviti, da se ESMA predložijo vse informacije, ki se zahtevajo v skladu z Delegirano uredbo Komisije (EU) 2020/1230 (2), ter da lahko ESMA te informacije enostavno prepozna.
                  
               
                     (2)
                  
                  
                     Pomembno je, da se informacije v teh vlogah predložijo v obliki, ki omogoča shranjevanje za prihodnjo uporabo in reprodukcijo. Zato je treba vloge predložiti na trajnem nosilcu podatkov.
                  
               
                     (3)
                  
                  
                     Za lažje prepoznavanje informacij, navedenih v predloženih vlogah, bi bilo treba uporabiti edinstveno referenčno številko in naslov za vsakega izmed dokumentov v vlogi. Iz istega razloga bi moral vložnik vse predložene informacije opredeliti s sklicem na določbo Delegirane uredbe (EU) 2020/1230, na katero se informacije nanašajo.
                  
               
                     (4)
                  
                  
                     Ta uredba temelji na osnutku izvedbenih tehničnih standardov, ki ga je ESMA predložil Komisiji.
                  
               
                     (5)
                  
                  
                     V skladu s členom 15 Uredbe (EU) št. 1095/2010 Evropskega parlamenta in Sveta (3) je ESMA o osnutku izvedbenih tehničnih standardov, na katerem temelji ta uredba, opravila odprto javno posvetovanje, analizirala morebitne s tem povezane stroške in koristi ter zahtevala mnenje interesne skupine za vrednostne papirje in trge, ustanovljene s členom 37 navedene uredbe –
                  
               SPREJELA NASLEDNJO UREDBO:
         
            Člen 1
            Oblika vloge za registracijo in razširitev obsega registracije
            
               (1)   Vložniki za registracijo repozitorija listinjenj v skladu s členom 10(5)(a) Uredbe (EU) 2017/2402 izpolnijo preglednice v obliki iz Priloge 1 k tej uredbi.
            
            
               (2)   Repozitoriji sklenjenih poslov, ki predložijo vlogo za razširitev obsega registracije v skladu s členom 10(5)(b) Uredbe (EU) 2017/2402, izpolnijo preglednice v obliki iz Priloge 2 k tej uredbi.
            
            
               (3)   Za namene odstavkov 1 in 2 se vloge predložijo:
               
                           (a)
                        
                        
                           na trajnem nosilcu podatkov, kot je opredeljen v členu 2(1)(m) Direktive 2009/65/ES Evropskega parlamenta in Sveta (4);
                        
                     
                           (b)
                        
                        
                           z edinstveno referenčno številko za vsak dokument, ki je vključen v vlogo.
                        
                     
         
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. novembra 2019
            
               
                  Za Komisijo
               
               
                  Predsednik
               
               Jean Claude JUNCKER
            
         
         
            (1)  UL L 347, 28.12.2017, str. 35.
         
            (2)  Delegirana uredba Komisije (EU) 2020/1230 z dne 29. novembra 2019 o dopolnitvi Uredbe (EU) 2017/2402 Evropskega parlamenta in Sveta v zvezi z regulativnimi tehničnimi standardi, ki določajo podrobnosti vloge za registracijo repozitorija listinjenj in podrobnosti poenostavljene vloge za razširitev obsega registracije repozitorija sklenjenih poslov (glej stran 345 tega Uradnega lista).
         
            (3)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 176/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
         
            (4)  Direktiva 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (UL L 302, 17.11.2009, str. 32).
      
      
         
            PRILOGA I
            
               Oblike vloge za registracijo repozitorija listinjenj
            
            
               Preglednica 1
            
            
               Splošne informacije
            
            
                        Datum vloge
                     
                  
                        Ime repozitorija listinjenja
                     
                  
                        Kraj pridobitve pravne osebnosti in obseg poslovanja
                     
                  
                        Identifikator pravnih subjektov (LEI), registriran pri fundaciji svetovnega identifikatorja pravnih subjektov (Global Legal Entity Identifier Foundation)
                     
                  
                        Pravni naslov repozitorija listinjenja
                     
                  
                        Pravni naslov podrejenih podjetij repozitorija listinjenja
                     
                  
                        Pravni naslov podružnic repozitorija listinjenja
                     
                  
                        Enotni naslov vira (URL) spletnega mesta repozitorija listinjenja
                     
                  
                        Vrste listinjenj, metode za prenos tveganja in vrste osnovnih izpostavljenosti, za katere repozitorij vložnik predloži vlogo za registracijo
                     
                  
                        Če je pristojni organ države članice, v kateri ima vložnik sedež, temu izdal dovoljenje ali ga registriral, ime organa in referenčno številko, povezano z dovoljenjem ali registracijo
                     
                  
                        Ime osebe, odgovorne za vlogo
                     
                  
                        Kontaktni podatki osebe, odgovorne za vlogo
                     
                  
                        Ime osebe, odgovorne za skladnost repozitorija listinjenj (ali katerega koli drugega zaposlenega, ki sodeluje pri ocenah skladnosti za repozitorij listinjenja)
                     
                  
                        Kontaktni podatki osebe, odgovorne za skladnost repozitorija listinjenj, ali katerega koli drugega zaposlenega, ki sodeluje pri ocenah skladnosti za repozitorij listinjenja, v zvezi z zagotavljanjem osnovnih storitev listinjenja
                     
                  
                        Ime nadrejenega podjetja
                     
                  
                        LEI nadrejenega podjetja, registriran pri fundaciji svetovnega identifikatorja pravnih subjektov
                     
                  
                        Pravni naslov nadrejenega podjetja
                     
                  
                        Ime pristojnega nadzornega organa za nadrejeno podjetje
                     
                  
                        Referenčna številka odgovornega nadzornega organa za nadrejeno podjetje
                     
                  
                        Ime končnega nadrejenega podjetja
                     
                  
                        LEI končnega nadrejenega podjetja, registriran pri fundaciji svetovnega identifikatorja pravnih subjektov
                     
                  
                        Pravni naslov končnega nadrejenega podjetja
                     
                  
                        Ime pristojnega nadzornega organa za končno nadrejeno podjetje
                     
                  
                        Referenčna številka odgovornega nadzornega organa za končno nadrejeno podjetje
                     
                  
               
            
               Preglednica 2
            
            
               Sklici na dokumente
                (1)
            
            
                        Določba Delegirane uredbe Komisije (EU) 2020/1230, ki vsebuje zahtevo po informacijah, na katero se nanaša dokument
                     
                     
                        Edinstvena referenčna številka dokumenta
                     
                     
                        Naslov dokumenta
                     
                     
                        Poglavje, oddelek ali stran dokumenta, kjer so navedene informacije, ali razlog, zakaj informacije niso navedene
                     
                  
               (1)  Za vse informacije, ki se zahtevajo v Delegirani uredbi Komisije (EU) 2020/1230 z izjemo točk (a) do (c), (e), (f), (h) in (i) člena 2(2) in člena 7(2) Uredbe.
         
      
      
         
            PRILOGA II
            
               Oblike vloge repozitorija sklenjenih poslov za razširitev obsega registracije
            
            
               Preglednica 1
            
            
               Splošne informacije
            
            
                        Datum vloge
                     
                  
                        Datum registracije vložnika kot repozitorija sklenjenih poslov
                     
                  
                        Ime repozitorija listinjenja
                     
                  
                        Identifikator pravnih subjektov (LEI), registriran pri fundaciji svetovnega identifikatorja pravnih subjektov (Global Legal Entity Identifier Foundation)
                     
                  
                        Pravni naslov repozitorija listinjenja
                     
                  
                        Pravni naslov podrejenih podjetij repozitorija listinjenja
                     
                  
                        Pravni naslov podružnic repozitorija listinjenja
                     
                  
                        Enotni naslov vira (URL) spletnega mesta repozitorija listinjenja
                     
                  
                        Identifikator pravnih subjektov (LEI), registriran pri fundaciji svetovnega identifikatorja pravnih subjektov (Global Legal Entity Identifier Foundation)
                     
                  
                        Vrste listinjenj, metode za prenos tveganja in vrste osnovnih izpostavljenosti, za katere repozitorij vložnik predloži vlogo za registracijo
                     
                  
                        Če je pristojni organ države članice, v kateri ima vložnik sedež, temu izdal dovoljenje ali ga registriral, ime organa in referenčno številko, povezano z dovoljenjem ali registracijo
                     
                  
                        Ime osebe, odgovorne za vlogo
                     
                  
                        Kontaktni podatki osebe, odgovorne za vlogo
                     
                  
                        Ime osebe, odgovorne za skladnost repozitorija listinjenj, ali katerega koli drugega zaposlenega, ki sodeluje pri oceni skladnosti za repozitorij listinjenja, v zvezi z zagotavljanjem osnovnih storitev listinjenja
                     
                  
                        Kontaktni podatki osebe, odgovorne za skladnost repozitorija listinjenj (ali katerega koli drugega zaposlenega, ki sodeluje pri oceni skladnosti za repozitorij listinjenja)
                     
                  
               
            
               Preglednica 2
            
            
               Sklici na dokumente
                (1)
            
            
                        Določba Delegirane uredbe Komisije (EU) 2020/1230
                     
                     
                        Edinstvena referenčna številka dokumenta
                     
                     
                        Naslov dokumenta
                     
                     
                        Poglavje, oddelek ali stran dokumenta, kjer so navedene informacije, ali razlog, zakaj informacije niso navedene
                     
                  
               (1)  Za vse informacije, ki se zahtevajo v Delegirani uredbi Komisije (EU) 2020/1230 z izjemo točk (a) do (c), (e), (f), (h) in (i) člena 2(2) in člena 7(2) Uredbe.